cyanic-selkie/wikianc huggingface dataset:
காலநிலை மாற்றம்
மகரந்தப் பகுப்பாய்வு
பாலினோலாஜி இயலானது வேறுபட்ட தட்பவெப்ப நிலையின் கீழ் வளரும் பல்வேறு தாவர இனங்கள், நிலவியலில் விநியோகிக்கப்படும் முறைமைபற்றி அனுமானிக்கிறது. பல்வேறு தாவரக் குழுமங்களும் குறிப்பிடத் தக்க உருவம் மற்றும் மேற்பரப்பு கட்டமைப்பைக் கொண்ட மகரந்தம் பெற்றுள்ளன. மகரந்தத்தின் மேற்பரப்பு மிகுந்த அளவில் தொய்திறனுடைய பொருளால் அமைக்கப்பட்டுள்ளமையால், இது சிதைவை எதிர்க்கும் வல்லமை கொண்டுள்ளது. ஏரிகள், சதுப்பு நிலங்கள் அல்லது ஆற்றின் கழிமுகப் பிரதேசங்களென வேறுபட்ட வண்டலளவு கொண்டுள்ள பகுதிகளில் காணப்படும் மகரந்த வகைகளில் அறியப்படும் மாற்றங்கள், தட்பவெப்ப நிலைகளைச் சார்ந்துள்ள தாவர இனங்களில் ஏற்பட்டுள்ள மாற்றங்களைச் சுட்டிக் காட்டுகின்றன.
பூச்சிகள்
தூய நீர் மற்றும் நில வண்டல் ஆகியவற்றில் வண்டுகளின் எச்சங்கள் காணப்படுவது பொதுவான நிகழ்வு. பல்வேறு தட்பவெப்ப நிலைகளிலும், பல வகையான இன வண்டுகள் காணப்படுகின்றன. பல மில்லியன் வருட காலங்களாகக் குறிப்பிடத் தக்க அளவில் மாற்றம் அடையாத மரபியல் கொண்டுள்ள வண்டுகளின் பரந்தகன்ற மரபு வழி கொண்டு, தற்போது வெவ்வேறு இனங்களும் தாங்கக்கூடிய தட்பவெப்ப நிலை மாற்றங்களின் விஸ்தீரணம், மற்றும் எச்சங்கள் காணப்படும் வண்டல்களின் வயது, கடந்த காலத்திய தட்பவெப்ப நிலைகள் ஆகியவற்றை அனுமானிக்க இயலும்.
கடல் அளவில் மாற்றம்
கடந்த நூற்றாண்டின் பெரும்பகுதியில் உலகார்ந்த அளவில் நிகழ்ந்துள்ள கடல் அளவு மாறுபாடுகள், அலை நுண்ணளவுகோல் கொண்டு நீண்ட கால கட்டங்களில் பொதுவாகக் கணிக்கப்பட்டுள்ளன; இதனால் ஒரு நீண்ட காலத்திற்கான சராசரி பெறப்படுகிறது. மேலும் அண்மையில், மிகத் துல்லியமாகச் செயற்கைக் கோள் பாதைகள் இணைப்புடன் மேற்கொள்ளப்பட்ட உயரமானி அளவீடுகள் உலகார்ந்த கடல் அளவு மாற்றத்தின் மேம்படுத்தப்பட்ட அளவீட்டை அளித்துள்ளன.
புற இணைப்புகள்
பகுப்பு:பொருளாதாரப் பிரச்சினைகள் பகுப்பு:காலநிலை மாற்றம்
திருச்சிராப்பள்ளி (கிழக்கு) வட்டம்
திருச்சிராப்பள்ளி (கிழக்கு) வட்டம், தமிழ்நாட்டின் திருச்சிராப்பள்ளி மாவட்டத்தில் உள்ள 11 வட்டங்களில் ஒன்றாகும். இந்த வட்டத்தின் தலைமையகமாக திருச்சிராப்பள்ளி இருக்கிறது. இந்த வட்டத்தின் கீழ் 11 வருவாய் கிராமங்கள் உள்ளன.
மேற்கோள்கள்
பகுப்பு:திருச்சிராப்பள்ளி மாவட்ட வட்டங்கள்
இரா. நடராசன் சிறுகதைகள்
'''இரா. நடராசன் சிறுகதைகள்''' என்னும் தொகுதியில் 50 சிறுகதைகள் இருக்கின்றன. இத்தொகுதி இரா. நடராசன் என்பவரால் எழுதப்பட்ட அனைத்துச் சிறுகதைகளும் அடங்கியது. இரா. நடராசனின் சிறுகதைகள் உலகளாவிய வாசகர் கவனத்தை ஈர்த்தவை. தமிழ் மொழியில் எழுதப்பட்ட இக்கதைகளில் சில தெலுங்கு, மலையாளம், இந்தி, ஆங்கிலம், பிரஞ்சு உட்பட பல மொழிகளில் மொழியாக்கம் செய்யப்பட்டுள்ளன. உலக சிறுகதை தொகுதிகள் சிலவற்றில் இவரின் சில கதைகள் இடம் பெற்றுள்ளன. இவைகளில் நான்கு கதைகள் குறும்படங்களாக எடுக்கப்பட்டு பன்னாட்டுப் பட விழாகளில் விருதுகளைப் பெற்றுள்ளன.
உள்ளடக்கம்
பகுப்பு: 2011 தமிழ் நூல்கள் பகுப்பு:பாரதி புத்தகாலய நூல்கள் பகுப்பு:தமிழ்ச் சிறுகதைத் தொகுப்புகள்‎
நாராயண தீர்த்தர்
நாராயண தீர்த்தர் ஒரு கருநாடக இசை வல்லுனர். ஆந்திர மாநிலமான குண்டூர் மாவட்டம் வில்லத்தூர் என்ற கிராமத்தில் பிறந்தார். மங்களகிரிக்கு அருகாமையில் உள்ள காஜா என்ற இடத்தில் வாழ்ந்து வந்தார். தள்ளவஜ்ஹுல என்ற குடும்பத்தைச் சேர்ந்தவர். கோவிந்த சாஸ்த்ருலு என்பது அவரின் இயற்பெயர். பின்னர் அவர்கள் தமிழ் நாட்டில் உள்ள தஞ்சாவூர் நோக்கி இடம்பெயர்ந்தனர். சரஸ்வதி மஹால் நூலகத்தில் உள்ள சான்றுகளின் படி அவருடைய காலம் 1650-1745 எனக் கொள்ளலாம்.
வாழ்க்கைக் குறிப்பு
அவர் நீண்ட காலம் வாழ்ந்திருந்தார். இசையை இளவயதிலேயே நன்றாக கற்றார். பாகவத புராணம், மற்ற புராணங்களை நன்றாகக் கற்றறிந்து இருந்தார். சம்ஸ்கிருத மொழி நன்கு கற்றிருந்தார். மிக இளவயதிலேயே வாழ்க்கையைத் துறந்து ஆன்மிக வாழ்வில் ஈடுபட்டு கொண்டிருந்தார். அவர் தத்துவங்களை போதிக்க காசிக்குச் சென்றார். நாட்டியக்கலை மற்றும் இசையில் அதிக ஈடுபாடு இருந்தமையால், அவருக்கு 34 வெவ்வேறு வகையான ராகங்கள் தெரியும். மிக அதிகமாக, த்ரிபுட, ஆதி, ரூபக, சாபு, சம்பா, மத்ய, விளம்ப, ஏகா மற்றும் அட தாளங்களைப் பயன்படுத்தினார். நிர்த்ய மற்றும் நாட்டிய பதங்களுக்கு எளிதான நேரான பாடல்களைப் பயன்படுத்தினார். கடினமான பதங்களைப் பயன்படுத்துவதைத் தவிர்த்தார். அவருடைய கத்யங்கள் மிக அழகானவை. அனுஷ்டுப், ஆர்யா, இந்த்ரவஜ்ரா, புஜங்கப்ரயடம், சர்துலவிக்ரீட்தம்,வசந்த திலக ப்ரித்வி போன்ற 17 வகையான சந்தஸ்களைப் பயன்படுத்தினார். 15 புத்தகங்களை எழுதியுள்ளார். அவை சரஸ்வதி மஹால் தஞ்சாவூர் மற்றும் காசி பல்கலைக்கழக நூலகங்களில் கிடைக்கின்றன. பாரிஜாத அபஹர்ணம் மற்றும் ஹரிபக்தி சுன்டர்ணவம் என்று இரு நாடகங்களையும் இயற்றியுள்ளார்.
நாராயண தீர்த்தர் 1745 ல் குடமுருட்டி ஆற்றின் கரையில் அமைந்துள்ள திருப்புந்துருத்தி என்ற கிராமத்தில் ஒரு பெரிய மாமரத்தின் அடியில்.மாசி மாதம் கார்த்திகை நட்சத்திரம் சுக்ல அஷ்டமி நாளில் இறந்தார். அவர் உயிருடனே என்று சொல்லப்படும் "ஜீவ" சமாதி அடைந்தார் என்று சொல்லுபவர்களும் உள்ளனர்.
அவரைப் பற்றி மற்றோர் தகவல். குருவின் ஆணைக்கு இணங்க போதேந்திர சுவாமிகளைப் சந்திக்க கோவிந்தபுரம் பயணிக்கிறார். ஆனால் இவர் செல்வதற்கு சில மாதங்கள் முன்பாகவே அவர் சமாதி அடைந்து விட்டார் என்பதைக் கேள்விபட்டு கோவிந்தபுரத்திலேயே சில நாட்கள் தங்கிவிட்டு, தாங்க முடியாத வயிற்று வலியுடன், காவிரிக்கரையின் ஓரமாக உள்ள பல ஊர்களையும் பார்த்துவிட்டு திருவையாறு வந்தடைகிறார். நடுக்காவிரி என்ற கிராமத்தை அடையும்போது வயிற்றுவலி அதிகமாகி அருகில் உள்ள விநாயகர் கோயிலில் தூங்குகிறார். ஆழ்ந்த உறக்கத்தில் கனவில் கிருஷ்ணன் வந்து, "காலையில் நீ விழித்தெழும் போத ஒரு மிருகத்தைப் பார்ப்பாய், அதைத் தொடர்ந்து சென்றால் உன்னுடைய வயிற்று வலி காணாமல் போகும்" என்று கூறுகிறார். அதே போல, காலையில் விழித்தெழும் போது, ஒரு பன்றியைப் பார்க்கிறார். கிருஷ்ணன் கனவில் சொன்னது ஞாபகம் வர, அதே சமயத்தில் பன்றியைப் பார்ப்பது நல்ல சகுனம் இல்லை என நினைத்து, சிறிது நேரம் தயங்கிடுகிறார். ஆனால் கிருஷ்ணன் ஆணையை மீறமுடியாமல், பன்றியைத் தொடர்ந்து சுமார் 4 கிலோமீட்டர் தொடர்ந்து சென்று களைத்து விடுகிறார். திடிரென்று அந்தப் பன்றியும் அருகில் உள்ள கோயிலின் உள்ளே சென்று மறைந்து விடுகிறது அதே நேரத்தில் நாராயண தீர்த்தர் வானில் இருந்து, "நான் தான் உன்னை அழைத்து வந்துள்ளேன்," என்று ஒரு சத்தம் கேட்கிறார். அதைக் கேட்ட நாராயண தீர்த்தரும் மிக்க மகிழ்ச்சி டைகிறார். அவருக்கும் வயிற்றி வலி திடிரென்று மறைந்து விடுகிறது. அதுவரை "பூபதிராஜபுரம்" என்று பெயர் கொண்ட ஊர், "வரகூர்" என்று பெயர் பெறுகிறது, ஏனெனில் சமஸ்கிருதத்தில்,"வரஹா" என்றால் பன்றி எனப்படும். நாராயண தீர்த்தர் வரகூர் கிராமத்தில் பல காலம் தங்கி,பல சம்ஸ்கிருத மொழியில் பல பாடல்களை இயற்றியுள்ளார். அவற்றில் முக்கியமாது "தரங்கிணி" ஆகும். அதனைப் பாடும்போது ருக்மிணி, ராதா இவர்களுடன் கிருஷ்ணன் நடனம் ஆடுவதும், அதற்கான சதங்கை ஒலி நாராயண தீர்த்தருக்கு கேட்டாதாகவும் சொல்லுவார்கள். விசவருப தரிசனம் கண்ட நாராயண தீர்த்தர் தேவ சமாதி அடைத்தார் என்று சொல்வார்கள்.
சான்றுகள்
பகுப்பு:கருநாடக இசைக் கலைஞர்கள் பகுப்பு:வைணவ அடியார்கள் பகுப்பு:வாக்கேயக்காரர்கள் பகுப்பு:1745 இறப்புகள் பகுப்பு:தெலுங்கு மக்கள் பகுப்பு:1650 பிறப்புகள்
தூலியம்(II) குளோரைடு
தூலியம்(II) குளோரைடு (Thullium(II) chloride) என்பது TmCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அடர் பச்சை நிறத்தில் ஒரு திண்மமமாக இது காணப்படுகிறது.
வேதிப் பண்புகள்
தண்ணீருடன் தூலியம்(II) குளோரைடு தீவிரமாக வினைபுரிந்து ஐதரசன் வாயுவையும் தூலியம்(III) ஐதராக்சைடையும் கொடுக்கிறது. தூலியம்(II) குளோரைடு முதலில் தண்ணீரைத் தொட்டவுடன் இளம் சிவப்பு நிற கரைசல் தோன்றி விரைவில் மறைகிறது.
மேற்கோள்கள்
பகுப்பு:தூலியம் சேர்மங்கள் பகுப்பு:குளோரைடுகள்
ஒத்திசைவு
இயற்பியலில், ஒத்திசைவு அல்லது பரிவு (resonance) என்பது ஒரு அதிர்வுறும் அமைப்பு அல்லது புற விசையானது வேறொரு அமைப்பினை குறிப்பிட்ட அதிர்வெண்களில் பெரிய வீச்சத்துடன் இயக்கும் நிகழ்வு ஆகும்.
தொகுதியின் வீச்சம் ஒப்பீட்டளவில் அதிகமாக உள்ள அதிர்வெண்கள் பரிவுறும் அதிர்வெண்கள், ஒத்திசைவுறும் அதிர்வெண்கள் அல்லது இயற்கை அதிர்வெண்கள் என்று அழைக்கப்படுகின்றன. ஒத்திசைவு அதிர்வெண்களில் சிறிய ஆவர்த்தனமான விசை கூட பெரிய வீச்சமுடைய அலைவுகளை  தொகுதிகளில் உண்டாக்கின்றன. இவை தேக்கி வைக்கப்பட்டிருக்கும் அதிர்வு ஆற்றல் மூலம் உண்டாகின்றன.
ஒத்திசைவானது ஓர் அமைப்பு வெவ்வேறு ஆற்றல் சேமிப்பு முறைகளுக்கு இடையில் இலகுவாக ஆற்றலை சேமித்தும் பரிமாற்றக்கூடியதாகவும் இருக்கும் சந்தர்ப்பத்தில் நிகழ்கிறது.(ஊசலினை எடுத்துக்கொண்டால் இவ் ஆற்றலானது இயக்க ஆற்றலாகவும் நிலை ஆற்றலாகவும் உள்ளது.) ஆனால் ஒவ்வொரு சுழற்சியிலும் சிறிதளவு ஆற்றல் இழக்கப்படுகிறது, இது தணிவிப்பு எனப்படுகிறது. தணிவிப்பின் அளவு சிறிதாக இருக்கும் போது ஒத்திசைவு அதிர்வெண் தொகுதியின் இயற்கை அதிர்வெண்ணிற்கு அண்ணளவாக சமனாக இருக்கும், இயற்கை அதிர்வெண் எனப்படுவது தொகுதியின் தூண்டப்படாத அதிர்வெண் ஆகும். சில அமைப்புகள் பல ஒன்றிற்கு ஒன்று மாறுபட்ட ஒத்திசைவு அதிர்வெண்களை கொண்டுள்ளன.
ஒத்திசைவு என்பது அனைத்து விதமான அதிர்வுகளில் அல்லது அலைகளிலும் ஏற்படுகின்றது. அவையாவன இயந்திர அதிர்வு, ஒலி அதிர்வு, மின்காந்த அதிர்வு, அணுக்கரு காந்த அதிர்வு (NMR), எலக்ட்ரான் சுழற்சி அதிர்வு (ESR) மற்றும் குவாண்டம் அலை செயல்பாடுகளின் ஒத்திசைவு ஆகியனவாகும்.
வெளி இணைப்புகள்
பகுப்பு:கட்டுப்பாட்டியல் பகுப்பு:அலைகள்
அய்யப்பன்தாங்கல் ஊராட்சி
அய்யப்பன்தாங்கல் ஊராட்சி (Ayyappanthangal Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள குன்றத்தூர் ஊராட்சி ஒன்றியத்தில் அமைந்துள்ளது. இந்த ஊராட்சி, ஆலந்தூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 12883 ஆகும். இவர்களில் பெண்கள் 6239 பேரும் ஆண்கள் 6644 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பக்த ஸ்ரீ தியாகராஜா
பக்த ஸ்ரீ தியாகராஜா அல்லது ஸ்ரீ தியாகராஜா சரிதம் 1937 ஆம் ஆண்டு வெளியான ஒரு இந்திய தமிழ்த் திரைப்படமாகும். வீரேந்திர தேசாய் இயக்கத்தில் வெளியான இத்திரைப்படத்தில் மாதிரிமங்கலம் நடேச ஐயர், கமலா, சீதா ஆகியோர் முக்கிய பாத்திரங்களில் நடித்தனர்.
திரைக்கதை
18 ஆம் நூற்றாண்டில் திருவாரூரில் பிறந்து திருவையாற்றில் வாழ்ந்தவரும், கருநாடக சங்கீத மும்மூர்த்திகள் எனப் போற்றப்படுபவர்களில் ஒருவருமான தியாகராஜ சுவாமிகளின் வாழ்க்கை வரலாற்றை அடிப்படையாகக் கொண்டது.
நடிகர்கள்
மாதிரிமங்கலம் நடேச ஐயர் கமலா சீதா டி. கே. பி. சாஸ்திரி சி. பி. எஸ். மணி ஐயர் எஸ். கே. சுந்தரம் கவை கல்யாணம் ஏ. தனபால் செட்டியார் வி. பி. ஸ்ரீநிவாசன் பேபி கோகிலா மாஸ்டர் பிரணதார்த்திகரன் பத்மநாபாச்சார் இராஜகோபால ஐயர்
தயாரிப்பு விபரம்
1930 களில் கடவுளர்களையும் அவர்தம் அடியார்களையும் பற்றிய பக்திப் படங்கள் வெளியாகின. 1936-37 காலப்பகுதியில் மகாத்மா கபீர்தாஸ், பட்டினத்தார், மீராபாய், அருணகிரிநாதர், சுந்தரமூர்த்தி நாயனார், பக்த அருணகிரி, பக்த துளசிதாஸ், பக்தி புரந்தரதாச, பக்த ஜெயதேவ எனப் பல இறைவன் அடியார்களைப் பற்றிய திரைப்படங்கள் வெளிவந்து அவை பெரும் வரவேற்பையும் பெற்றன. அந்த வரிசையில் இராம பக்தரான ஸ்ரீ தியாகராஜர் பற்றிய இந்தத் திரைப்படம் வெளியானது. அக்காலத்தில் பம்பாயில் (இப்போது மும்பை) பிரபல திரைப்படத் தயாரிப்பு நிறுவனமாக விளங்கிய சாகர் மூவிடோன் இத் திரைப்படத்தைத் தயாரித்தது. இயக்குநர் வீரேந்திர தேசாய்க்கு போதிய தமிழறிவு இல்லாததால் சென்னையில் பிரபல சட்ட வல்லுநராக விளங்கியவரும், திரைப்படத்துறையில் பணியாற்றிக் கொண்டிருந்தவருமான டி. பி. கல்யாணராம சாஸ்திரி இணை இயக்குநராகப் பணியாற்றினார். சென்னையில் அக்கால பிரபல வக்கீல் எம். பி. சுந்தரராஜன் கதை, வசனம் எழுதினார். அவரின் மகன் சிறுவன் பிரணதார்த்திகரன் ஒரு பாத்திரத்தில் நடித்தான். இந்தப் பிரணதார்த்திகரன் பின்நாளில் மும்பையில் இயங்கிய இந்தியன் பிலிம் டிவிசனில் தொகுப்புக்குப் பொறுப்பான மேலதிகாரியாகப் பணியாற்றினார்.
சான்றாதாரங்கள்
பகுப்பு:இந்தியத் தமிழ்த் திரைப்படங்கள்
டெரெக் வால்காட்
பகுப்பு:நோபல் இலக்கியப் பரிசு பெற்றவர்கள் பகுப்பு:1930 பிறப்புகள் பகுப்பு:2017 இறப்புகள் பகுப்பு:ஆங்கில எழுத்தாளர்கள்
சுங்கரஅள்ளி ஊராட்சி
சுங்கரஅள்ளி ஊராட்சி (Sungarahalli Gram Panchayat), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2388 ஆகும். இவர்களில் பெண்கள் 1130 பேரும் ஆண்கள் 1258 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தியாகராஜர்
200px|thumbnail|right|ஸ்ரீ தியாகராஜ சுவாமிகள் தியாகராஜ சுவாமிகள் (1767 -1848) தியாக பிரம்மம் என்று போற்றப்படுபவர். சங்கீத மும்மூர்த்திகளில் ஒருவராவர். தென்னிந்திய இசைக்கு அளப்பரிய சேவைகள் ஆற்றிய இவர் ஒரு சிறந்த இசை ஞானியாக விளங்கியவர்.
வாழ்க்கைக் குறிப்பு
கி.பி. 18ஆம் நூற்றாண்டில் சோழ நாட்டில் திருவாரூரில் ராம பக்தரான ராமபிரம்மம் என்பவருக்கும் சீதாம்மாவுக்கும் மூன்றாவது புதல்வராக இவர் பிறந்தார். இவர் பிறந்த பின் இவரின் குடும்பத்தினர் தஞ்சாவூருக்கு அண்மையில் உள்ள திருவையாறில் குடியேறினர். திருவையாறில் இவர் சமஸ்கிருத மொழியில் பயிற்சி பெற்றார். இவருக்கு 8 வது வயதிலேயே உபநயனம் நடைபெற்றது. நுட்ப புத்தியும் ராம பக்தியும் கொண்ட தியாகராஜர் ஓய்வு நேரங்களில் சோந்தி வெங்கடராமையரிடம் சங்கீதம் பயின்று வந்தார். குருவின் அருளாலும் வழிநடத்தலாலும் சங்கீத சம்பிரதாயங்களில் மிக சிறந்த முறையில் இவர் கற்று தேறினார். 18 வது வயதில் தியாகராஜருக்குத் திருமணம் நடந்தது.
இசைப்புலமை
பல அபூர்வ இராகங்களில் கீர்த்தனைகளை இயற்றியிருப்பதால் அந்த இராகங்களில் சொருபங்களையும், இலக்கணங்களையும் நாம் அறிய முடிகின்றது. ஒரே இராகத்தில் பல கீர்த்தனைகளை இயற்றியிருக்கிறார். இவர் தனது தாய் மொழியான தெலுங்கில் பல கீர்த்தனைகள் அமைத்திருந்தார்.
இவருடைய இசைத் திறமையைக் கேள்வியுற்ற தஞ்சாவூர் மராத்திய அரசு மன்னரான சரபோஜி இவரைத் தமது அரசவைக்கு அழைத்து, தம்மைப் பற்றி புகழ் பாடச் செய்ய வேண்டுமென விரும்பினார். ஆனால் தியாகராஜர் அரசவைக்கு செல்ல மறுத்து நிதிசால சுகமா   என்ற கல்யாணி இராகக் கிருதியைப் பாடினார். இராம பக்தியிலேயே அவர் தம் மனதைச் செலுத்தி வந்தமையால், மனிதர்களை துதி செய்து பொருள் சம்பாதிக்க ஆசைப்படவில்லை.
ஏலநீதயராது கிருதியே தியாகராஜர் முதன் முதலில் பாடிய உருப்படியாகும். ஆரம்ப காலத்திலேயே தியாகராஜர் செய்த உருப்படிகள் அனேகமாக திவ்யநாமக்கீர்த்தனைகளாகவும், தனிச் சரணத்தை உடைய கிருதிகளாகவுமே அமைந்தன. இவை அனேகமாகத் தோத்திரங்களாகவே இருந்தன. இவர் இயற்றிய கீர்த்தனைகள் யாவும் தெலுங்கு மற்றும் வடமொழி தவிர வேறு மொழிகளில் அமையவில்லை.
அற்புதங்கள்
இசை வாழ்வில் இவர் ஈடுபடத் தொடங்கிய காலத்தில் காஞ்சீபுரத்தில் இருந்து இராமகிருஷ்ண யதீந்திரர் என்னும் மகான் வந்து இராம நாமத்தை 96 கோடி முறை செபிக்கும் படி தியாகராஜரிடம் கூறிச் சென்றார். இவர் அச்செயலை 21 ஆண்டுகளில் செய்து முடித்தார். சராசரியாக ஒரு நாளைக்கு 125,000 முறை இராமநாமத்தைச் செபித்து வந்தார். இதனால் பல தடவைகள் இராம தரிசனத்தைப் பெறும் பாக்கியம் இவருக்குக் கிடைத்தது. இம் முக்கிய சந்தர்ப்பங்களில் ஏலநீதயராது (அடாணா இராகம்) கனுகொண்டினி (பிலகரி இராகம்) ஆகிய கீர்த்திகளை இயற்றினார்.
நாரத பகவான் ஒரு சந்நியாசி வேடத்தில் இவருக்குத் தரிசனமளித்து ஸ்வரார்ணம் என்ற சங்கீதக் கிரந்தத்தை கொடுத்து விட்டுப் போனார். தமக்குக் கிடைத்த அந்தக் கிரந்தத்தை ஆதாரமாகக் கொண்டு தியாகராஜர் சங்கீத இலக்கணங்கள் அமைந்த பல கிருதிகளை இயற்றினார்.
இவர் இளமையிலேயே இராம, சீதா, லக்ஷ்மண விக்கிரகங்களை வைத்துப் பூசை செய்வதும், ராம நாமத்தை செபிப்பதும் வழக்கமாக இருந்தது. இவரது குணங்களை வெறுத்த இவரது தமையனார் ஜபேசன் ஒருநாள் இரவு இவர் பூஜித்து வந்த சீதா, ராம, லக்ஷ்மண விக்கிரகங்களைத் தூக்கி காவேரி நதியில் எறிந்து விட்டார். தமது வழிபாட்டு விக்கிரகங்களைக் காணாமல் வேதனையுற்ற தியாகராஜர் அவற்றைத் தேடி அலைந்து இறுதியில் இராமபிரான் அருளால் விக்கிரகங்கள் கிடக்குமிடத்தை அறிந்து மிக்க மகிழ்ச்சியோடு அவற்றை வீட்டுக்கு எடுத்துச் சென்றார்.
இசைப்பணிகள்
இவரது உருப்படிகள் உள்ளத்தை உருக்கும் படியான பாவத்துடன் அமைந்திருக்கும். முதன் முதலில் சங்கதிகளை உருப்படிகளில் ஒழுங்கான முறையில் பிரயோகித்தவர் இவரே ஆவார். சங்கதிகள் மூலம் கிருதிகளை அழகு பெறச் செய்தார்.
சீடர்கள்
தியாகராஜரின் பெருமை பரவத் தொடங்கியதும் அவரிடம் பாடம் கேட்கப் பல சீடர்கள் வந்தனர். இந்திய இசை வரலாற்றில் வேறெந்த இசைப் புலவருக்கும் இல்லாத அளவு இவருக்கே எண்ணிறைந்த சீடர்கள் சேர்ந்தனர். இச் சீடர்களும், இவர்களின் சீடர்களும் பிற்காலத்திலே சிறந்த இசைக் கலைஞர்களாகவும், இசைப் புலவர்களாகவும் திகழ்ந்தனர். அவ்ர்களில் முக்கியமான சிலர் பின்வருமாறு:
இறுதிக்காலம்
வால்மீகி முனிவரே தியாகராஜராக அவதரித்தார் என்று கூறப்படுகின்றது. வால்மீகியானவர் 2400 சுலோகங்களில் இராமாயணத்தைச் செய்தார். இவர் 2400 கீர்த்தனைகளில் இராமாயணத்தை பாடியிருப்பதாகக் கூறப்படுகின்றது.
1845ஆம் ஆண்டு தமிழ்ப் புத்தாண்டுப் பிறப்பிலே இவரின் மனைவி காலமானார். 1847ஆம் ஆண்டில் தமது 80 ஆவது வயதில் தியாகராஜர் காலமானார். அவர் சித்திநிலை எய்துவதற்கு முன் வந்த தசமி இரவில் இன்னும் 10 நாட்களில் இறைவனின் பாதார விந்தத்தைச் சேருவதாகக் கனவு கண்டார். இதனை அச்சமயத்தில் இயற்றிய கிரிபை நெல எனும் சகானா இராக கிருதியில் விவரித்துள்ளார். இவரின் பூதவுடலானது அவர்தம் சீடர்களால் தக்க மரியாதைகளுடன் காவேரி ஆற்றங்கரையில் அவரது குருவின் (சொண்டி வெங்கட ரமணய்யர்) சமாதிக்கருகில் தகனம் செய்யப்பட்டது.
தியாகராஜ சுவாமிகளின் சமாதி திருவையாற்றில் காவேரி நதிக்கரையில் அமைந்துள்ளது. ஆண்டுதோறும் அங்கு இசைக் கலைஞர்கள் கூடி இவருக்கு பஞ்சரத்னக் கீர்த்தனைகளைப் பாடி அஞ்சலி செலுத்துகின்றனர்.
வெளி இணைப்புகள்
பகுப்பு:1767 பிறப்புகள் பகுப்பு:1848 இறப்புகள் பகுப்பு:இசை மும்மூர்த்திகள் பகுப்பு:கருநாடக இசைக் கலைஞர்கள் பகுப்பு:வாக்கேயக்காரர்கள் பகுப்பு:வைணவ அடியார்கள் பகுப்பு:திருவாரூர் மாவட்ட நபர்கள் பகுப்பு:தெலுங்கு மக்கள் பகுப்பு:தமிழ்நாட்டு இசைக்கலைஞர்கள்
வெசுனா
alt=A painting of a youthful goddess holding wreaths of flowers and wearing clothing imitating that of ancient Greek or Rome.|thumb| பெர்ன்ஹார்ட் ரோட்டின் 1785 ஓவியம் அலெகோரி ஆப் சிபிரிங். வெசுனா (Vesna) என்பது ஆரம்பக்கால சிலாவிக் புராணங்களில், குறிப்பாக குரோவாசியா, செர்பியா, வடக்கு மக்கெதோனியா மற்றும் சுலோவீனியாவில் இளமை மற்றும் வசந்த காலத்துடன் தொடர்புடைய ஒரு புராணகால பெண் கதாபாத்திரம். இவரது ஆண் தோழர் வெசுனிக்குடன் இவர் வசந்த காலத்தில் கிராமப்புறங்களில் நடத்தப்படும் சடங்குகளுடன் தொடர்புடையவர் ஆவார். பத்தொன்பதாம் நூற்றாண்டில், உருசிய விவசாயிகள் மார்ச் 1 அன்று வசந்த காலம் திரும்புவதைக் கொண்டாடினர். மலர்களால் அலங்கரிக்கப்பட்ட ஒரு மையத்தில் ஒரு வானம்பாடியின் களிமண் உருவத்தைச் சுமந்துகொண்டு வயல்களுக்குச் சென்றனர். வசந்த காலத்தை வெசுனா என்று பெயரிட்டுப் பாடல்கள் பாடினர். "வெசுனா" என்பது சுலோவேனியிலும், செக் மற்றும் சுலோவேனியா மொழிகளிலும் "வசந்தம்" என்பதற்கான கவிதைச் சொல்லாகவே உள்ளது. உருசியா, போலந்து, உக்ரேனிய மற்றும் பெலாரஷ்ய மொழிகளில், வெசுனா/வியோசுனா என்பது 'வசந்தம்' என்பதற்கான சொல்லாகும். பிப்ரவரி மாதம் சில நேரங்களில் வெசுனர் என்று அழைக்கப்படுகிறது. சுலோவேனில். செர்பிய மொழியில், வெசுனிக் என்ற சொல் வசந்த காலத்தை அறிவிக்கும் அல்லது கொண்டுவரும் ஒருவரைக் குறிக்கப் பயன்படுகிறது. வெசுனா முதலில் வசந்த காலத்தில் பூமியைப் பிரதிநிதித்துவப்படுத்தும் ஒரு தெய்வமாகும். இது மோகோசின் மாற்று வடிவமாகும்.
புராணங்களில்
சுலோவிக் புராணங்களில், "வெசுனாசு" என்று அழைக்கப்படும் அழகான பெண்கள் மலைகளின் மேல் உள்ள அரண்மனைகளில் வாழ்ந்தனர். இங்கு இவர்கள் பயிர்கள் மற்றும் மனித குடிமக்களின் தலைவிதியைப் பற்றி விவாதித்தனர். இவர்களின் அரண்மனைகளைச் சுற்றியுள்ள ஒரு மந்திர வட்டம் பிப்ரவரியைத் தவிர, இவர்கள் மர வண்டிகளில் கீழே பள்ளத்தாக்குக்குப் பயணிக்கும் போது மலை உச்சியை விட்டு வெளியேறுவதைத் தடுக்கிறது. இவர்கள் பாடுவதைக் குறிப்பிட்ட சிலரால் மட்டுமே கேட்க முடிந்தது. மலை அரண்மனைகளுக்குள் பதுங்கியிருப்பவர்கள் தங்கள் தலைவிதிகளை அறிந்து கொள்ளலாம். ஆனால் இவர்கள் வெசுனாசினால் பிடிபட்டால் விரும்பத்தகாத முடிவை எதிர்கொள்வார்கள்.
கலாச்சாரத்தில்
வெசுனா மற்றும் சூரிய இளவரசியின் கதை 1983 செக்கோசிலோவாக்கியா குறும்படம் தயாரிக்கப்பட்டது. இதனை ஜிரி பர்தா இயக்கிய பலாட் அபோட் கிரீன் வூட் (பச்சை மரம் பற்றிய கதைப்பாடல்) என்பது இந்தப் படத்தின் பெயராகும். வெசுனா 2005-ல் சுலோவேனியன் தபால் தலையில் இடம்பெற்றது.
வெளி இணைப்புகள்
பகுப்பு:புராணங்கள்
தும்ரான் இராச்சியம்
அவர்கள் பிரகம்பூர் மேளாவின் முக்கிய புரவலர்களாக இருந்தனர்.
தோற்றம்
thumb| தும்ரான் ராஜாவால் கட்டப்பட்ட பிகாரி ஜி மந்திர் 13 ஆம் நூற்றாண்டில் மேற்கு பீகார் நகருக்குச் சென்ற மால்வாவின் பர்மர் ஆட்சியாளர்களான உஜ்ஜெனியா ராஜ்புத்திரர்கள் தும்ரான் இராச்சியத்தை நிறுவினார்கள். உஜ்ஜெனியர்களின் பல்வேறு கிளைகள் பீகாரில் சகதீசுபூர், சகாராபூர், தும்ரான் உள்ளிட்ட பல்வேறு தோட்டங்களை நிறுவின.
போச்பூரின் முக்கிய தலைவர்களில் ஒருவரான இராஜா நாராயணன் மால், முகலாய பேரரசர் ஜஹாங்கிருடமிருந்து நில மானியம் பெற்றார். மேலும் கி.பி 1604 இல் 'இராஜா' என்ற பட்டமும் வழங்கப்பட்டது. அவரது வழித்தோன்றல், இராஜா கொரில் சிங், என்பவர் நாராயண் மால் தோட்டத்தின் தலைநகரை தும்ரானுக்கு மாற்றி "ஹொரில்நகர்" என்றும் அழைத்துக் கொண்டார்.
மேற்கோள்கள்
பகுப்பு:பீகார் வரலாறு
சேலம் புத்தகத் திருவிழா 2022
சேலம் புத்தகத் திருவிழா 2022 (salem book exhibition 2022) அக்டோபர் மாதம் 20 ஆம் தொடங்கி நவம்பர் மாதம் 4 ஆம் தேதி வரை நடைபெற்றது. அரசு ஒதுக்கிய ரூ.17.50 லட்சம் நிதியுடன் பல்வேறு கல்வி நிறுவனங்கள், நன்கொடையாளர்கள் வழங்கிய நிதி என சுமார் ரூ.1 கோடி மதிப்பீட்டில் இப்புத்தகத் திருவிழா நடைபெற்றது. தமிழக நகராட்சி நிர்வாகத்துறை அமைச்சர் கே.என்.நேரு கலந்துகொண்டு புத்தகத்திருவிழாவை தொடங்கி வைத்தார். சேலம் புதிய பேருந்து நிலையம் அருகில் நடைபெற்ற இந்த புத்தகத் திருவிழாவில் சுமார் 200- எண்ணிக்கைக்கும் மேற்பட்ட அரங்குகள் அமைக்கப்பட்டு புத்தகக் கண்காட்சி நடைபெற்றது. ரூ.10 முதல் 1000- ரூபாய்க்கும் மேற்பட்ட விலையிலான புத்தகங்கள் விற்பனைக்கு வைக்கப்பட்டிருந்தன. கலை, இலக்கியம், வரலாறு, புராணம், இதிகாசம், சமுதாயம், நவீன இலக்கியம், தன்னம்பிக்கை, சுய முன்னேற்றம், சரித்திர நாவல்கள், சமூக நாவல்கள், அரசு வேலைவாய்ப்பு தேர்வுக்கான நூல்கள், ஆட்சிப்பணி தேர்வு தொடர்பான வழிகாட்டி புத்தகங்கள், குழந்தைகள் முதல் பெரியவர்கள் வரை அனைத்து வயதினருக்கும் ஏற்ற வகையில் 50 ஆயிரம் தலைப்புகளில் லட்சக்கணக்கான புத்தகங்கள் விற்பனைக்கு வைக்கப்பட்டிருந்தன. 30.11.2022 தேதியுடன் விழா நிறைவு பெற இருந்த நிலையில் புத்தக வாசிப்பாளர்கள் மற்றும் பொதுமக்களின் கோரிக்கையை ஏற்று சேலம் புத்தகத் திருவிழா திசம்பர் 4-ஆம் தேதி ஞாயிற்றுக்கிழமை  வரை நீட்டிக்கப்பட்டது என்பது குறிப்பிடத்தக்கதாகும்.
சேலம் புத்தகத் திருவிழாவினை சுமார் 3 லட்சத்திற்கும் மேற்பட்ட புத்தக ஆர்வலர்கள், மாணவ, மாணவியர்கள் மற்றும் பொதுமக்கள் பயனடைந்தனர்.
மேற்கோள்கள்
பகுப்பு:தமிழ்நாட்டில் புத்தகக் கண்காட்சிகள் பகுப்பு:சேலம் நிகழ்வுகள் பகுப்பு:2022 நிகழ்வுகள்
ஆதிரங்கம் ரெங்கநாதபெருமாள் கோயில்
ஆதிரங்கம் ரெங்கநாதபெருமாள் கோயில் தமிழ்நாட்டில் திருவாரூர் மாவட்டம், ஆதிரங்கம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினான்காம் நூற்றாண்டைச் சேர்ந்தது.
கோயில் அமைப்பு
இக்கோயிலில் ரெங்கநாதபெருமாள், ஸ்ரீதேவி பூமிதேவி சன்னதிகளும், சக்கரத்தாழ்வார் ஆண்டாள் பஞ்சமுக ஆஞ்சநேயர் கருடாள்வார் உபசன்னதியும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் சொர்க்க வாசல் திறப்பு முக்கிய திருவிழாவாக நடைபெறுகிறது. வைகாசி மாதம் பிரம்மோற்சவம் திருவிழாவாக நடைபெறுகிறது. வைகாசி மாதம் தேரோட்டம் நடைபெறுகிறது. iவாசி மாதம் திருவிழா நடைபெறுகிறது. பாஞ்சராத்திர முறைப்படி
மேற்கோள்கள்
பகுப்பு:திருவாரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்தர் மல்கோத்ரா
இதழ் மற்றும் எழுத்துப் பணிகள்
பஞ்சாப் பல்கலைக் கழகத்தில் கல்வி கற்ற இந்தர் மல்கோத்ரா பத்திரிக்கைத் துறையில் நுழைந்தார். 1965-1971 ஆண்டுகளில் தி ஸ்டேட்ஸ்மன் பத்திரிகையில் ஆசிரியராகவும், 1965 முதல் 1978 வரை தி கார்டியன் என்ற செய்தித்தாளில் செய்தித் தொடர்பாளராகவும், 1978 முதல் டைம்ஸ் ஆப் இந்தியா ஆசிரியராகவும் இருந்தார்.
முன் ஓய்வு பெற்ற பிறகு 1986 முதல்  பல்வேறு செய்தித்தாள்களிலும் இதழ்களிலும் இவருடைய கட்டுரைகள் இடம்பெற்றன.
இந்தர் மல்கோத்ரா இந்தியப் பிரதமர் இந்திரா காந்தியின் வாழ்க்கை வரலாறு மற்றும் சில நூல்களையும் எழுதி வெளியிட்டார்.
சான்றாவணம்
பகுப்பு:இந்திய எழுத்தாளர்கள் பகுப்பு:1930 பிறப்புகள் பகுப்பு:2016 இறப்புகள்
நெதர்லாந்து தேசிய காற்பந்து அணி
நெதர்லாந்து தேசிய கால்பந்து அணி (Netherlands national football team, Nederlands nationaal voetbalelftal) பன்னாட்டு காற்பந்தாட்டத்தில் நெதர்லாந்து சார்பாக விளையாடும் தேசிய அணியாகும். இதனை நெதர்லாந்தில் காற்பந்தாட்டத்தை ஒழுங்குபடுத்தும் டச்சு அரச கால்பந்துச் சங்கம் (KNVB) நிர்வகித்து வருகின்றது.
இந்த அணியை ஆரஞ்சு என்றும் டச்சு பதினொருவர் (Het Nederlands Elftal) என்றும் கால்பந்து இரசிகர்கள் குறிப்பிடுகின்றனர். மிகுதியான உலகக்கோப்பை இறுதியாட்டங்களில் பங்கேற்று ஒருமுறையும் இறுதியாட்டத்தில் வெல்லாத பெருமை டச்சு அணிக்கு உள்ளது. இவர்கள் இரண்டாமவர்களாக 1974, 1978 மற்றும் 2010 உலகக்கோப்பைகளில் வந்துள்ளனர்; இந்த இறுதியாட்டங்களில் முறையே, மேற்கு செருமனி, அர்கெந்தீனா மற்றும் எசுப்பானியா வென்றனர். ஐரோப்பிய கால்பந்தாட்டப் போட்டியில் 1988இல் வெற்றி கண்டுள்ளனர். 1970களில் இவர்களது அணி தனது உச்சத்தை எட்டியிருந்தது.
மேற்சான்றுகள்
பகுப்பு:தேசியக் கால்பந்து அணிகள் பகுப்பு:நெதர்லாந்தில் விளையாட்டு
பெண்களுக்கான சர்வதேச அமைப்பு
பெண்களுக்கான சர்வதேச அமைப்பு (விமன் ஃபார் விமன் இன்டர்நேசனல் Women for Women International பெண்களுக்கான சர்வதேச அமைப்பு ) என்பது ஒரு இலாப நோக்கற்ற மனிதாபிமான அமைப்பாகும், இது போரில் உயிர் பிழைத்த பெண்களுக்கு நடைமுறை மற்றும் தார்மீக ஆதரவை வழங்குகிறது. பெண்களுக்கான சர்வதேச அமைப்பு போரில் பாதிக்கப்பட்ட பெண்களுக்கு ஒரு வருட கால திட்டத்தின் மூலம் போரின் அழிவுக்குப் பிறகு தங்கள் வாழ்க்கையை மீண்டும் கட்டமைக்க உதவுகிறது, இது நேரடி நிதி உதவி மற்றும் ஆலோசனைகளையும் மற்றும் தேவைப்பட்டால் வாழ்க்கைத் திறன்கள் (எ.கா., எழுத்தறிவு, எண்) பயிற்சி, உரிமை விழிப்புணர்வு கல்வி, சுகாதார கல்வி, வேலை திறன் பயிற்சி மற்றும் சிறு வணிக வளர்ச்சி பயிற்சியினையும்  அளிக்கிறது.
வரலாறு
1993 ஆம் ஆண்டில், வுமன் ஃபார் வுமன் இன்டர்நேஷனல் நிறுவனம், கணவன் மற்றும் மனைவி, அம்ஜத் அதல்லா மற்றும் ஜெய்னாப் சல்பி ஆகியோரால் இணைந்து நிறுவப்பட்டது, அவர் ஈரான் - ஈராக் போரில் இருந்து தப்பியவர்.
யுகோஸ்லாவியப் போர்களின் போது கற்பழிப்பு முகாம்களில் பெண்கள் படும் துன்பங்கள் மற்றும் சர்வதேச சமூகத்தின் செயல்பாடுகள் இன்மை அறிந்து அவர்கள் செயல்படத் தூண்டப்பட்டனர். போஸ்னியா மற்றும் ஹெர்சகோவினாவில் போரில் உயிர் பிழைத்த பெண்களுக்கு அமெரிக்காவில் புரவலர்களிடையே "சிஸ்டர் - சிஸ்டர்" இணைப்புகளை உருவாக்குவதன் மூலம் பெண்களுக்கான சர்வதேச அமைப்பு தனது செயல்பாடுகளைத் தொடங்கியது.
இந்த நிறுவனத்தின் முதல் ஆண்டில், பெண்கள் எட்டு சர்வதேச பெண்களுடன் இணைந்து, சுமார் $ 9,000 நேரடி உதவியை விநியோகித்தனர். அந்த உதவிகளின் போது அந்த நிறுவனம் பல அனுபவத்தைப் பெற்றதால், எல்லாவற்றையும் இழந்த பெண்களுக்கு நிதி உதவி மட்டும் போதுமான பதில் அல்ல என்பதை அதன் ஊழியர்கள் புரிந்து கொண்டனர். போரில் இருந்து தப்பிப்பிழைத்த பெண்கள், குறிப்பாக விதவைகள், அனைத்தையும் இழந்தவர்கள், பெண்களாக தங்கள் உரிமைகள் மற்றும் திறன்களைப் பற்றிய புரிதலை வளர்த்துக் கொள்ள வேண்டும், சந்தைப்படுத்தல் திறன்களை வளர்த்துக் கொள்ள வேண்டும் மற்றும் நிலையான வருமானத்தை ஈட்ட ஒரு வழியைக் கண்டுபிடிக்க வேண்டும் என்ற கருத்து அவர்களிடையே வந்தது.
2012 முதல் 2014 வரை, ஐக்கிய நாடுகளின் சிறுவர் நிதியம் உடன் நீண்டகால முன்னாள் நிர்வாகியான அப்சான் கான் பெண்களுக்கான சர்வதேச அமைப்பினை வழிநடத்தினார், அவர் தனது எழுத்துப் பணி மற்றும் கற்பித்தல் பணிக்கு நேரம் ஒதுக்க வேண்டிய காரணத்தினால் நிறுவனர் ஜைனாப் சல்பி விலகிய பின்னர் பெண்களுக்கான சர்வதேச அமைப்பு இன் முதல் புதிய தலைமை நிர்வாக அதிகாரி ஆனார். லாரி ஆடம்சு தற்போதைய தலைமை நிர்வாக அதிகாரியாக உள்ளார்.
வாஷிங்டன், DC யை தலைமையிடமாகக் கொண்டு, பெண்களுக்கான சர்வதேச அமைப்பு லண்டன், இங்கிலாந்து மற்றும் ஜெர்மனியின் ஹாம்பர்க் மற்றும் பிற நாடுகளில் அதன் அலுவலகங்களை நிறுவியது: ஆப்கானிஸ்தான் (நிரல் ஆரம்பம் 2002); பொசுனியா மற்றும் எர்சகோவினா (1994); காங்கோ மக்களாட்சிக் குடியரசு (2004); ஈராக் (2003); கொசோவோ (1999);  நைஜீரியா (2000); ருவாண்டா (1997); மற்றும் தெற்கு சூடான் (2006). ஆகிய நாடுகளிலும் நிறுவனங்களை நிறுவியது
2015 ஆம் ஆண்டு நிலவரப்படி, இந்த அரசு சார்பற்ற அமைப்பு போரினால் பாதிக்கப்பட்ட நாடுகளில் சுமார் 449,000 விளிம்பு நிலை பெண்களுக்கு உதவியுள்ளது.
சான்றுகள்
பகுப்பு:பெண்களுக்கான சர்வதேச நிறுவனங்கள்
ஒமேரோஸ்
ஒமேரோஸ் (Omeros) டெரெக் வால்காட் எனும் நோபல் பரிசு பெற்ற எழுத்தாளரால் எழுதப்பட்ட கவிதை நூலாகும். இது 1990-ஆம் ஆண்டு வெளியானது. இது ஒரு புராண கவிதை ஆகும். இதுவே டெரெக் வால்காட்டின் ஆகச்சிறந்த படைப்பாக பலரால் கருதப்படுகிறது.
இக்காவியம் செயின்ட் லூசியாவின் ஒரு தீவில் நடைபெறுவதாக அமைந்துள்ளது. அதன் பெயர் "ஒமேரோஸ்"(கிரேக்கத்தில் "ஓமர்") எனினும், ஓமரின் இலியட் மற்றும் ஒடிசியுடன் சிறிய அளவிலேயே தொடர்புடையது.
பகுப்பு:கவிதை பகுப்பு:1990 நூல்கள்
அன்பே சங்கீதா
அன்பே சங்கீதா (Anbe Sangeetha) 1979 ஆம் ஆண்டு வெளிவந்த தமிழ்த் திரைப்படமாகும். காரைக்குடி நாராயணன் இயக்கத்தில் வெளிவந்த இத்திரைப்படத்தில் ஜெய்கணேஷ், சுமித்ரா மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் வாலி இயற்றியுள்ளார்.
பிந்துலு மருத்துவமனை
பிந்துலு மருத்துவமனை (Bintulu Hospital) மலேசியாவின் சரவாக் மாநிலத்தில் அமைந்துள்ள நான்காவது பெரிய மருத்துவமனையாகும்.
பின்னணி
பிந்துலு மருத்துவமனை 2000 ஆம் ஆண்டில் மே மாதம் 21 ஆம் தேதியன்று உருவாக்கப்பட்டது. வளர்ந்து வரும் மக்கள்தொகையின் தேவைகளைப் பூர்த்தி செய்வதற்கும் பிந்துலு நகருக்குள் நோயாளிகளின் வருகையைக் குறைப்பதற்காகவும்  தொடங்கப்பட்டது.
வசதிகள்
பிந்துலு மருத்துவமனையானது மருத்துவமனை தகவல் அமைப்பு என்ற முழுமையான  கணினிமயமாக்கப்பட்ட ஓர் அமைப்பைக் கொண்டுள்ளது. மருத்துவமனை தகவல் அமைப்பு  என்பது மருத்துவமனையின் நிர்வாக, நிதி மற்றும் மருத்துவ அம்சங்களை நிர்வகிக்க வடிவமைக்கப்பட்ட ஒரு விரிவான ஒருங்கிணைந்த தகவல் அமைப்பாகும். இந்த முறையை முழுமையாக செயல்படுத்தும் முயற்சிக்காக மலேசியாவில் தேர்ந்தெடுக்கப்பட்ட மூன்று பொது மருத்துவமனைகளில் பிந்துலு மருத்துவமனையும் ஒன்றாகும்.
பிந்துலு மருத்துவமனையானது, மகப்பேறு மற்றும் மகளிர் மருத்துவம், எலும்பியல், கண் மருத்துவம், அறுவை சிகிச்சை மற்றும் குழந்தை மருத்துவ சேவைகள் உள்ளிட்ட பொது சிகிச்சைகள் முதல் நிபுணர்கள் வரை பரந்த அளவிலான மருத்துவ சிகிச்சைகளை வழங்குகிறது.
வெளி இணைப்புகள்
பகுப்பு:Coordinates on Wikidata பகுப்பு:மலேசியா பகுப்பு:சரவாக்
துறைமுகம் தொடருந்து நிலையம்
துறைமுகம்	தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். "இது நாட்டின் "	தெற்குப் 	பகுதியில் துறைமுகம் பகுதியில் அங்குள்ள மக்களுக்கு செவைசெய்கிறது. வடக்கு கிழக்கு வழித்தடத்தில் இது	முதலாம்	தொடருந்துநிலையமாகும். இதற்கு அடுத்ததாக ஊட்ரம் பார்க் தொடருந்து நிலையம் அமைந்துள்ளது.
வட்டப்பாதை வழித்தடத்தில் இது	இருபத்தி எட்டாவது	தொடருந்துநிலையமாகும். இது 	பே ப்ரண்ட் தொடருந்து நிலையம் மற்றும் 	தெலுக் பிளாங்கா தொடருந்து நிலையம் ஆகிய இரண்டிற்கும் நடுவில் அமைந்துள்ளது.
மேற்கோள்கள்
பகுப்பு:சிங்கப்பூர் ரயில் நிலையங்கள்
அன்பின் அலைகள்
அன்பின் அலைகள் 1979 ஆம் ஆண்டு வெளிவந்த தமிழ்த் திரைப்படமாகும். மஸ்தான் இயக்கத்தில் வெளிவந்த இத்திரைப்படத்தில் சேகர், பேபி இந்திரா மற்றும் பலரும் நடித்துள்ளனர்.
மேற்கோள்கள்
பகுப்பு:1979 தமிழ்த் திரைப்படங்கள்‎
பிருந்தா காரத்
பிருந்தா காரத் (பிறப்பு: அக்டோபர் 17, 1947) ஒரு இந்தியப் பொதுவுடமை அரசியல்வாதி. பிருந்தா காரத் இந்திய மார்க்சியப் பொதுவுடைமைக் கட்சியைச் சேர்ந்த அரசியல்வாதி ஆவார். 2004இல் இக்கட்சியின் போலிட்பூரோவில் சேர்ந்தார். பிருந்தா காரத் அனைத்திந்திய சனநாயகப் பெண்கள் சங்கப் பொதுச் செயலாளராகவும் பல ஆண்டுகள் செயல்பட்டு வருகிறார். இவர் 2005 முதல் 2011 முடிய உள்ள காலத்தில் இந்தியப் பாராளுமன்றத்தின் மாநிலங்களவையின் உறுப்பினராகவும் இருந்தார். இவர் இந்திய மார்க்சியப் பொதுவுடைமைக் கட்சியின் தலைவர் பிரகாஷ் காரத்தின் மனைவி ஆவார்.
இணைப்புகள்
http://www.thehindu.com/news/national/other-states/proven-charges-against-rss-says-brinda-karat/article7839383.ece
பகுப்பு:பொதுவுடமைவாதிகள் பகுப்பு:1947 பிறப்புகள் பகுப்பு:வாழும் நபர்கள் பகுப்பு:வங்காள மக்கள் பகுப்பு:இந்திய இறைமறுப்பாளர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
இராமல்லாவும் பீராவும் ஆளுநரகம்
ரமல்லா மற்றும் அல் - பீரே கவர்னரேட் (Ramallah Governorate, محافظة رام الله والبيرة   Muḥāfaẓat Rām Allāh wa l Bīra ) என்பது பாலஸ்தீனத்தின் 16 ஆளுநரகங்களில் ஒன்றாகும். இது ஜெருசலேம் கவர்னரேட்டின் வடக்கு எல்லையில் உள்ள மத்திய மேற்குக் கரையின் பெரும்பகுதியை உள்ளடக்கியது. இதன் மாவட்ட தலைநகரம் அல்லது முஹ்பாஸா அல்-பீரே நகரம் ஆகும்.
பாலஸ்தீனிய புள்ளிவிவர பணியகத்தின் (பிசிபிஎஸ்) கருத்தின்படி, 2007 ஆம் ஆண்டில் மாவட்டத்தின் மக்கள் தொகையானது 279,730 என்று இருந்தது. இதன் ஆளுநர் முதல் பெண் ஆளுநரான டாக்டர் லைலா கன்னம் ஆவார்.
வட்டாரங்கள்
பி.சி.பி.எஸ் படி, ஆளுநரகத்தில் அகதிகள் முகாம்கள் உட்பட 78 பகுதிகளைக் கொண்டுள்ளது. இதன் அதிகார வரம்பில். 13 வட்டாரங்கள் நகராட்சியின் அந்தஸ்தைக் கொண்டுள்ளன.
நகராட்சிகள்
ரமல்லா மற்றும் அல்-பீரே கவர்னரேட்டில் பின்வரும் வட்டாரங்கள் 5,000 க்கும் அதிகமான மக்களைக் கொண்டுள்ளன.
கிராம சபைகள்
ரமல்லா மற்றும் அல்-பீரே கவர்னரேட்டில் பின்வரும் வட்டாரங்கள் 1,000 க்கும் அதிகமான மக்களைக் கொண்டுள்ளன.
குறிப்புகள்
பகுப்பு:பலத்தீன தேசிய ஆணையத்தின் மேற்குக் கரை ஆளுநரகங்கள்
வளத்துக் கொண்ட மாதவ மகாதிராயன்
வளத்துக் கொண்ட மாதவ மகாதிராயன் கங்க வம்சத்தின் 5|5வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் அரிவர்ம மகாதிராயனின் தத்துப்புத்திரன் என்கிறது கொங்கு தேச ராஜாக்கள் கையேட்டுப் பிரதி. ,
வளத்துக் கொண்ட மாதவ மகாதிராயன் மிகச் சிறிது காலமே ஆட்சி செய்ததால் இவரைப்பற்றிய செய்திகள் இல்லை என்கிறது கொங்கு தேச ராஜாக்கள்- கையேட்டுப் பிரதி ,
ஆதாரங்கள்
பகுப்பு:மேலைக் கங்கர்கள் மரபு பகுப்பு:இந்திய அரசர்கள்
எள்ளுப்பூ
அறிமுகம்-
எள் அதிகம் மானாவாாிப் பயிராகப் பயிாிடப் படுகிறது.எள்ளில் இரண்டு வகைகள்,நல்ல எள்,கசப்பு எள் ஆகும். அளவில் சிறியதாக காணப்படும். கருப்பு, சிவப்பு நிறங்களில் இருக்கும்.
பொதுக் குணம்.
ஆண்மை பெருகும். உடல் வலுவடையும். உடல் வறட்சி நீங்கும். முடி வளா்ச்சி அடையும். சீரணம் ஒழுங்காகும். மலக்கட்டு நீங்கும்.
ஆண்மைக் குறைவிற்கு மருந்து.
எள்ளுப்பூவை பசும்பாலில் போட்டுக்காய்ச்சி உட்கொண்டு வர ஆண்மை பெருகும். அதாவது பத்து கிராம் புதிய எள்ளுப்பூவை இருநூறு கிராம்  மி.லி பாலில் போட்டுக் காய்ச்சிக இரவு உணவுக்குப் பின் குடிக்கலாம்.
இருமலுக்கு மருந்து.
எள்ளுப்பூவை 100 கிராம்எடுத்துக் கொள்ள வேண்டும்.அதனை நிழலில் உலா்த்த வேண்டும். அதன் எடை அளவுக்கு பனங்கற்கண்டை பொடியாக்கி கலந்து கொள்ள வேண்டும். பயன்படுத்தும் முறை. காலை,மாலை, இரவு உணவுக்குப் பின் அரை தேக்கரண்டி மருந்துடன் சிறிது வெந்நீா்  கலந்து அருந்த வேண்டும். சிறுவா்களுக்கும் கொடுக்கலாம்.
சான்றுகள்.
டாக்டா்.திருமலைநடலாசன்,மலா்களின் மருத்துவப் பயன்கள்,பக்.24   கவிதா பப்ளிகேஷன், 1993. சென்னை-17 பகுப்பு -மருத்துவம் பகுப்பு:தூத்துக்துடி மாவட்ட ஆசிாியா்கள் தொடங்கிய கட்டுரைகள்
காமுகோட்டை ஊராட்சி
காமுகோட்டை ஊராட்சி (Kumukkottai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள போகலூர் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 656 ஆகும். இவர்களில் பெண்கள் 380 பேரும் ஆண்கள் 276 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பிளேட் நிசிமன்டே
முனைவர் பிளேட் நிசிமன்டே (ஆங்கிலம்: Dr Bonginkosi Emmanuel "Blade" Nzimande; பிறப்பு 14 ஏப்பிரல் 1958) ஒரு தென் ஆப்பிரிக்க அரசியல்வாதி, கல்வியாளர். இவர் உயர் கல்வி மற்றும் பயிற்சியின் அமைச்சராக 2009 ஆம் ஆண்டு தொடக்கம் பணிபுரிந்து வருகிறார். இவர் கல்வித்துறை அமைச்சராக கல்வியில் ஆப்பிரிக்க மொழிகளின் முக்கியப்படுத்தும் கொள்கைகளை முன்னெடுத்து வருகிறார்.
வெளி இணைப்புகள்
பகுப்பு:தென்னாப்பிரிக்க அரசியல்வாதிகள் பகுப்பு:ஆப்பிரிக்க மொழிகளின் செயற்பாட்டாளர்கள்
பரிவிராஜக வம்சம்
பரிவிராஜக வம்சம் (Parivrājaka dynasty) பரத கண்டத்தின் தற்கால மத்தியப் பிரதேசத்தின் காட்டுப் பகுதிகளை, கி பி ஐந்து முதல் ஆறாம் நூற்றாண்டு முடிய  ஆண்ட பிராமண அரச குலமாகும். பரிவிராஜக வம்ச மன்னர்கள் குப்தப் பேரரசில் குறுநில மன்னர்களாக விளங்கியவர்கள்.
நீர்த்தடுப்புத் தண்டு
நீர்தடுப்புத்தண்டு  அல்லது இடைமறிக்கும் நீர்நெறிச் சுவர் (Waterbar) என்பது, சாய்வான வனப்பகுதியில் பாய்ந்தோடி வரும் நீரால் ஏற்படும் மண்ணரிப்பினைத் தடுப்பதற்காகவும், நீரோட்டப் பாதையை நேர்செய்வதற்கும், நீரோட்ட அணுகல் பாதையின் அளவைக் குறைப்பதற்காகவும் சிறப்பான கட்டுமான அமைப்பைப் பயன்படுத்தி ஏற்படுத்தப்படுவதாகும். மூலைவிட்ட அமைப்பை கொண்ட இக்கட்டுமானம், நீரோட்டப் பாதையை திசைதிருப்பி, நிலையான வாய்க்காலில் திருப்பிவிடுகிறது. குறிப்பிட்ட இடைவெளியில் கட்டப்படும் இவை போன்ற நீர்தடுப்புத்தண்களால் பெரும் கொள்ளளவிலான நீரானது சாலையில் வீணாவது தடுக்கப்படுகின்றது. நீர்த்தடுப்புத்தண்டு ஏற்படுத்தப்படவில்லை எனில் வெள்ளப்பெருக்கின் போது பல வளங்களும் அடித்துச்செல்லுதல், சாலைகளின் சீர்கேடு முதலிய அபாயங்கள் ஏற்படும்.
பரிவிராஜக வம்சம்
பெயர்க் காரணம்
பரிவிராஜக எனும் சமசுகிருத சொல்லிற்கு துறவிகள் எனப்படும். பாரத்துவாசர் முனிவரின் கோத்திரத்தில் தோன்றிய இவ்வம்சத்தினரின் சில முன்னோர்கள் துறவிகளாக இருந்திருக்கலாம் எனக் கருதப்படுகிறது.
நீர்த்தடுப்புத் தண்டு
இந்த வாய்க்கால் ஏற்படுத்தப்படாவிட்டால் பெருமளவிலான நீரானது சாலை வழியாக செல்லும். இவ்வாய்க்கால் செல்லும் பாதையைச் சரியான முறையில் பராமரித்து, முறையான கண்காணிப்பை உறுதியாக மேற்கொண்டு, வண்டல் படிவுகளிலிருந்தும், வேறுவகையான தடைகளிலிருந்தும் பாதுகாத்தல் அவசியமானதாகும்.
பரிவிராஜக வம்சம்
பரிவிராஜக வம்ச ஆட்சியாளர்கள்
பரிவிராஜக வம்சத்தின் ஆட்சியாளர்கள் பின்வருமாறு::
நீர்த்தடுப்புத் தண்டு
பொதுவாக குறிப்பிட்ட வடிவில் நீர்த்தடுப்புத்தண்டுகள் சாலைகளின் குறுக்கே அமைக்கப்படுகின்றன. இவை வாகனங்கள் கடந்து செல்ல சற்றே கடினமானதாக அமைகின்றன. மலைப் பகுதிகளிலும், வனப்பகுதிகளிலும் நான்கு சக்கர வாகன இயக்கி மூலமாக இவற்றை எளிதில் கடக்கலாம். பொதுவாக மழைப்பொழிவு அதிகம் இருக்கக்கூடிய மலைப்பகுதி நிலப்பரப்புகளிலும், வனப்பகுதி சாலையின் குறுக்கேயும் நீர்ப்பட்டைகள் அமைக்கப்படுகின்றன.
பரிவிராஜக வம்சம்
வெளி இணைப்புகள்
பகுப்பு:மத்தியப் பிரதேச வரலாறு
நீர்த்தடுப்புத் தண்டு
மேற்கோள்கள்
பகுப்பு:இயற்கை அமைப்பு பகுப்பு:சாலை கட்டமைப்பு பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
கலிசிய-வோலினிய வரலாற்றுக் கூறு
கலிசிய-வோலினிய வரலாற்றுக் கூறு (Galician–Volhynian Chronicle, Галицько-Волинський літопис) என்பது 1201–1292 காலகட்டத்தை பற்றிய வரலாற்றுப் பதிவாகும். அக்காலத்திய கலிசிய-வோலினிய சமஸ்தானத்தின் வரலாற்றைப்பற்றி இது கூறுகிறது. அச்சமஸ்தானம் தற்போதைய உக்ரைனில் அமைந்திருந்தது. இந்த வரலாற்றுக் கூறின் மூலம் கிடைக்கப்பெறவில்லை; தற்போது கிடைக்கப்பெறும் வரலாற்றுக் கூறு இப்பாதிய வரலாற்று கூறின் ஒரு பகுதியாக நமக்குக் கிடைக்கப் பெறுகிறது. இதன் ஆசிரியர் கீவ் சமஸ்தானத்தின் மீதான கலிசியாவின் உரிமையை எடுத்துரைக்கிறார்.
இதன் முதல் பகுதி (கலிசியாவின் டானியல் பற்றியது) கோல்ம் நகரில் (இன்றைய போலந்தில்) எழுதப்பட்டதாகக் கருதப்படுகிறது.
பெருகவாழ்ந்தான் ஊராட்சி
பெருகவாழ்ந்தான் ஊராட்சி (Perukavazhnthan Gram Panchayat), தமிழ்நாட்டின் திருவாரூர் மாவட்டத்தில் உள்ள கோட்டூர் வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5350 ஆகும். இவர்களில் பெண்கள் 2726 பேரும் ஆண்கள் 2624 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சென்னை வானவில் விழா
சென்னை வானவில் விழா என்பது நங்கை, நம்பி, ஈரர், திருனர் மற்றும் ஈர் முறையில் சேராத பாலின-பாலீர்ப்பினர்கள் (LGBTQ) ஆகியோரின் உரிமைகளை வலியுறுத்தி, வாழ்வியியலைக் கொண்டாடி, அவர்களை ஆதரித்து, விழிப்புணர்வை ஏற்படுத்தும் வண்ணம் சென்னையில் முன்னெடுக்கப்படும் நிகழ்ச்சிகள் ஆகும். இந்த விழாவை வண்ணங்கள் என்ற கூட்டமைப்பு ஒருங்கிணைப்புச் செய்கிறது.
வானவில் பேரணி, பண்பாட்டு கலை நிகழ்வுகள், விழிப்புணர்வு நிகழ்வுகள் உட்பட்ட பல நிகழ்வுகள் இந்த விழாவின் கூறாக இடம்பெறுகின்றன. இது உலகளவில் நடைபெறும் Pride parade நிகழ்வுகளை ஒத்தது ஆகும்.
வெளி இணைப்புகள்
பகுப்பு:தமிழ்ச் சூழலில் ந.ந.ஈ.தி பகுப்பு:ந.ந.ஈ.தி
காட்டுக்குறிச்சி வடிவழகியம்மன் கோயில்
காட்டுக்குறிச்சி வடிவழகியம்மன் கோயில் தமிழ்நாட்டில் தஞ்சாவூர் மாவட்டம், காட்டுக்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
2014 - 2019 இந்திய அரசின் வெளியுறவுக் கொள்கை
இந்தியாவில் மே 26, 2014 முதல் நரேந்திர மோதி தலைமையிலான அரசு செயல்படத் தொடங்கியது. இந்த அரசின் வெளியுறவுக் கொள்கை குறித்த செயற்பாடுகள் இக்கட்டுரையில் பதிவுசெய்யப்படுகின்றன.
பதவியேற்பு விழாவில் கலந்துகொள்ள சார்க் நாடுகளுக்கு அழைப்பு
அமைச்சரவை பதவியேற்பு விழாவில் கலந்துகொள்ள சார்க் நாடுகளுக்கு அழைப்பு விடுக்கப்பட்டது.
வெளியிணைப்புகள்
பகுப்பு:பதினாறாவது மக்களவை
அமரம்பேடு ஊராட்சி
அமரம்பேடு ஊராட்சி (Amarambedu Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள குன்றத்தூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 894 ஆகும். இவர்களில் பெண்கள் 440 பேரும் ஆண்கள் 454 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காரிமங்கலம் அருணேசுவரர் கோயில்
காரிமங்கலம் அருணேசுவரர் கோயில் என்பது தர்மபுரி மாவட்டம், காரிமங்கலத்தில் உள்ள சிவன் கோயிலாகும். இது காரிமங்கலத்தில் ஒரு சிறு குன்றின் மீது அமைந்துள்ளது. கோயிலுக்குச் செல்ல குன்றுக்கு படிக்கட்டுகளும், சிமெண்டு சாலையும் உள்ளன.
கோயிலமைப்பு
இக்கோயில் கிழக்கு நோக்கி அமைந்துள்ளது. திருவுண்ணாழி, இடைநாழி, மகாமண்டபம், முன்மண்டபம், திருமண மண்டபம், வேள்வி மண்டபம் ஆகியவற்றைக் கொண்டுள்ளது. அம்மன் கோயில் கோயிலின் வடமேற்கே அமைக்கப்பட்டுள்ளது. இக்கோயில் தெற்கு நோக்கி இராச கோபுரம் ஐந்து நிலைகளுடன் உள்ளது.
மேற்கோள்கள்
பகுப்பு:தர்மபுரி மாவட்டத்திலுள்ள சிவன் கோயில்கள்
சாகுஜி
சத்ரபதி சாகுஜி போன்சலே (Shahuji Bhosle) (1682–1749) மராட்டியப் பேரரசின் நிறுவனரும், போன்சலே குல சத்ரபதி சிவாஜியின் பேரனும், சம்பாஜியின் மகனும் 5வது மராட்டியப் பேரரசரும் ஆவார். 1689ல் தன் சிறு வயதில் சாகுஜி தன் தாயுடன் தில்லி முகலாயர்களின் சிறையில் அடைக்கப்பட்டார்.
பின் இளைஞராக வளர்ந்த சாகுஜி 1708ல் முகலாயர்களின் சிறைக்கூடத்திலிருந்து சாத்தாராவிற்கு தப்பி வந்தார். அங்கு தனக்கு பதிலாக மராட்டிய அரசராக வீற்றிருந்த சத்திரபதி இராஜாராம் – தாராபாய் இணையரின் மகனுமான இரண்டாம் சிவாஜியை, பெரும் பிணக்குகளுடன் பதவியிலிருந்து அகற்றி விட்டு தான் மராத்திய அரசின் சத்திரபதியாக முடிசூட்டிக் கொண்டார்.
சத்திரபதி சாகுஜி தனது ஆலோசனை கூறவும், மராத்தியப் படைகளை வழிநடத்தவும் பேஷ்வாக்களை நியமித்துக் கொண்டார்.
பேரரசின் விரிவாக்கம்
மராத்தியப் பேரரசின் முதல் பேஷ்வாவாக நியமிக்கப்பட்ட பாலாஜி விஸ்வநாத் மற்றும் மராத்திய கூட்டமைப்பின் இடைவிடாத முயற்சியால், வட இந்தியா, மேற்கு இந்தியா மற்றும் கிழக்கிந்தியாவின் பெரும் பகுதிகள் மராத்தியப் பேரரசுடன் இணைக்கப்பட்டது.
சாகுஜியின் காலத்தில் அவரது படைத்தலைவர்களான ஹோல்கர், கெயிக்வாட் மற்றும் சிந்தியா வம்சத்தவர்கள் குவாலியர் அரசு, இந்தூர் அரசு, பரோடா அரசுகளின் சிற்றரசர்களாக இருந்தனர்.
பேஷ்வாக்களின் ஆதிக்கம்
சத்திரபதி சாகுஜியின் மறைவிற்குப் பின் வந்தவர்கள் பெயரளவிற்கு மராட்டிய சத்திரபதிகளாக இருந்தனர். அரசின் அனைத்து அதிகாரங்களும் சத்திரபதியின் பெயரில் பேஷ்வாக்களின் கையில் சென்றது.
வெளி இணைப்புகள்
பகுப்பு:1682 பிறப்புகள் பகுப்பு:1749 இறப்புகள் பகுப்பு:மராட்டியப் பேரரசு பகுப்பு:மராத்தியர்கள் பகுப்பு:மகாராட்டிர வரலாறு பகுப்பு:இந்தியப் பேரரசர்கள் பகுப்பு:18-ஆம் நூற்றாண்டு இந்திய அரசர்கள்
அழுத்தமின்னணுவியல்
அழுத்தமின்னணுவியல் விளைவுகள் (piezotronics effect), அழுத்தமின்சாரம் கொண்ட பொருளில் உருவாகிய அழுத்தமின்னணு ஆற்றலை பயன்படுத்துகிறது. இது வாயில் மின்னழுத்தமானது மின்னூட்டம் ஏந்தியின் செலுத்தப்பண்புகளை ஊக்குவிக்கவிப்பதால் நிகழ்கிறது. இந்த கோட்பாட்டைக் கொண்டு உருவாக்கப்படும் பொருட்களை அழுத்தமின்னணுப் பொருட்கள் என்பர்.
பகுப்பு:மின்னணுவியல்
முக்காலம் (இலக்கணம்)
அடிக்குறிப்பு
பகுப்பு:சொல்லிலக்கணம்
வேதியியல் பச்சோந்தி
வேதியியல் பச்சோந்தி (Chemical chameleon) என்பது ஒரு வகையான ஆக்சிசனேற்ற ஒடுக்கவினையாகும். வகுப்பறைகளில் நன்கு அறியப்பட்ட இச்செயல்விளக்க வினை மாங்கனீசின் பல்வகையான ஆக்சிசனேற்ற நிலைகளைக் குறித்துத் தெரிவிக்கிறது.
பொட்டாசியம் பர்மாங்கனேட்டு உற்பத்தியைக் குறித்து யோகான் ருடால்ப் கிளாபர் தன்னுடைய முதல் விளக்கத்தை அளித்தார். மாங்கனீசின் ஆக்சைடு தாதுவான பைரோலூசைட்டில் உள்ள மாங்கனீசு ஈராக்சைடு காரத்துடன் அதிக வெப்பநிலையில் வினைபுரிந்து நீரில் கரைந்திருக்கும் ஒரு வேதிப்பொருளைத் தருகிறது. இவ்வேதிப்பொருளின் கரைசல் பச்சை வண்ணத்தில் காணப்படுகிறது. பின்னர் மெல்ல மெல்ல ஊதாச்சிவப்பு நிறமாக மாறுகிறது. பொட்டாசியம் பர்மாங்கனேட்டு உற்பத்தி செய்ய பயன்படுத்தப்படும் செயல்முறை இவ்வினையுடன் ஒத்திருக்கிறது. . ஆக்சிசனேற்றம் செய்யப்பட்ட மாங்கனீசு ஈராக்சைடு பொட்டாசியம் மாங்கனேட்டாக மாற்றப்பட்டு பின்னர் காற்றிலுள்ள கார்பனீராக்சைடை உறிஞ்சி அமிலமாக்கப்படுகிறது. தொடர்ந்து மேலும் ஆக்சிசனேற்றம் செய்யப்பட்டு ஊதாநிற பொட்டாசியம் பர்மாங்கனேட்டு உருவாகிறது.
வேதியியல் பச்சோந்தி வினை இதற்கு நேர் தலைகீழான வினையை வெளிப்படுத்துகிறது. முதலில் ஊதாநிற பொட்டாசியம் பர்மாங்கனேட்டை (KMnO4) ஒடுக்கி பச்சைநிற பொட்டாசியம் மாங்கனேட்டாகவும் (K2MnO4) முடிவாக பழுப்புநிற மாங்கனீசு ஈராக்சைடாகவும் (MnO2) மாற்றுகிறது
இடைநிலைப் பொருளாக நீலநிற பொட்டாசியம் ஐப்போமாங்கனெட்டும் உருவாகிறது.
ஆக்சிசன் ஒடுக்கி செல்வாக்கின் கீழ் காரத்தன்மை நிபந்தனைகளுடன் இவ்வினை முன்னிகழ்கிறது. பொட்டாசியம் பர்மாங்கனேட்டு கரைசலை காரத்தன்மை உடையதாக மாற்ற சோடியம் ஐதராக்சைடு, பொட்டாசியம் ஐதராக்சைடு மற்றும் அமோனியம் ஐதராக்சைடு போன்ற காரச்சேர்மங்களைப் பயன்படுத்த முடியும். சர்க்கரைகள் பொதுவான ஆக்சிசன் ஒடுக்கிகள் என்றாலும் பல்வேறு வகையான ஆக்சிசன் ஒடுக்கிகளை இதற்காக உபயோகிக்கலாம்.
காரத்தன்மையுள்ள பர்மாங்கனேட்டு கரைசலில் காகிதத்தை ஊறவைக்கும் நிகழ்விலும் இதே செயல்விளக்கம் பொருந்துகிறது. இவ்வினையில் காகிதம் ஆக்சிசனேற்றமும் பர்மாங்கனேட்டு ஆக்சிசன் ஒடுக்கமும் அடைகின்றன
மேற்கோள்கள்
பகுப்பு:வேதி வினைகள் பகுப்பு:வேதியியல் வகுப்பறை சோதனைகள் பகுப்பு:காணொளிக் கோப்பு உள்ள கட்டுரைகள்
அசோ சேர்மம்
thumb|அசோ சோ்மங்களின் பொதுவான வேதியியல் வாய்ப்பாடு அசோ சேர்மங்கள் (Azo Compounds) என்பவை R−N=N−R′ என்ற வினைபடு தொகுதியைக் கொண்ட வேதிச் சேர்மங்கள் ஆகும். இந்த வினை செயல்படு தொகுதியில் காணப்படும் R மற்றும் R′ ஆகியவை அரைல் தொகுதியாகவோ அல்லது அல்கைல் தொகுதியாகவோ இருக்கலாம்.
ஐயூபிஏசியானது அசோ சேர்மங்களைப் பின்வருமாறு வரையறுக்கிறது: உதாரணமாக, PhN=NPh அசோபென்சீன் அல்லது டைபினைல்டையசீனைக் குறிப்பிடலாம். மிகவும் நிலையான வழிப்பொருட்கள் இரண்டு அரைல் தொகுதிகளைக் கொண்டுள்ளன. N=N தொகுதியானது அசோ தொகுதி என அழைக்கப்படுகிறது. கிரேக்கத்தின் ἀ- (a-, "not") + ζωή (zōē, வாழ்வு) பெறப்பட்ட நைட்ரசனின் பிரெஞ்சுப் பெயரான "அசோட்" (azote) என்பதிலிருந்து அசோ என்ற பெயரானது உருவாகியுள்ளது.
மிகவும் வண்ணமயமான துணி மற்றும் தோல் பொருட்கள் அசோ சாயங்கள் மற்றும் நிறமிகளால் நிறமேற்றப்பட்டவையாகும்.
சாயங்கள் மற்றும் நிறமிகளாக
thumb|200px|ஆரஞ்சு நிற அசோ சாயம் பிணைப்பிலுள்ள  எதிர்மின்னிகளின் п-பரவலாக்கத்தால், அரைல் அசோ சோ்மங்கள் சிவப்பு, ஆரஞ்சு மற்றும் மஞ்சள் போன்ற ஒளிமயமான வண்ணங்களைக் கொண்டுள்ளவையாக உள்ளன. ஆகவே, அவை சாயங்களாகப் பயன்படுத்தப்படுகின்றன. பொதுவாக அவை அசோ சாயங்கள் என அழைக்கப்படுகின்றன. கலைந்து பரவும் ஆரஞ்சு 1, அசோ சாயங்களுள் ஒன்றாகும். சில அசோ சேர்மங்கள், உதாரணமாக, மெதில் ஆரஞ்சு  (அமில மற்றும் உப்பு நிலைகளில் வெவ்வேறு நிறங்களைக் கொண்டிருப்பதால்) அமில-கார நிறங்காட்டியாக பயன்படுத்தப்படுகிறது. பெரும்பான்மையான இறுவட்டு மற்றும் குறுந்தகடுகளில் பதிவு செய்யும் படலமாக சில நீல நிற அசோ சாயங்கள் பயன்படுத்தப் படுகின்றன. வேதித் தொழிற்சாலைகளில் சாயங்களின் வளர்ச்சியானது ஒரு மிக முக்கியமான படிநிலையாகும்.
அசோ நிறமிகள், அசோ சேர்மங்களால்  நிறம் பூசப்பட்ட மண் அல்லது களிமண் துகள்களைக் கொண்டவை. அசோ நிறமிகள் பலவிதமான வண்ணப்பூச்சுகளுக்கு முக்கியமான பகுதிப்பொருட்களாக உள்ளன. இவை, மிகச்சிறந்த நிறப்பண்புகள் (அதாவது சிவப்பு முதல் மஞ்சள் வரையான) மற்றும் நல்ல ஒளிச்சாயம் மங்காத்தன்மை போன்றவற்றைக் கொண்டுள்ளன. ஒளிச்சாய மங்காத்தன்மை என்பது கரிம அசோ சேர்மத்தை மட்டும் பொறுத்ததல்ல. மாறாக, நிறமிப்பொருட்களைக் கடத்தும் காரணிகளை எவ்வாறு அவை உறிஞ்சிக்கொண்டுள்ளன என்பதையும் பொறுத்ததாகும்.